แนวโน้ม SET เช้าแกว่งไซด์เวย์ นักลงทุนเกาะติดงบ Q1 “บจ.” – จับตา GDP สหรัฐ
แนวโน้ม SET เช้าแกว่งไซด์เวย์ ยังไร้ปัจจัยหนุนใหม่ มีแรงหนุนเก็งกำไรงบ “บจ.” ไตรมาส 1/66 ที่คาดว่างบฯจะออกมาดี โดยเฉพาะกลุ่มที่เกี่ยวข้องกับการบริโภคและการท่องเที่ยวที่ฟื้นตัวตามการเปิดเมือง
แนวโน้ม SET เช้าแกว่งไซด์เวย์ ยังไร้ปัจจัยหนุนใหม่ มีแรงหนุนเก็งกำไรงบ “บจ.” ไตรมาส 1/66 ที่คาดว่างบฯจะออกมาดี โดยเฉพาะกลุ่มที่เกี่ยวข้องกับการบริโภคและการท่องเที่ยวที่ฟื้นตัวตามการเปิดเมือง
25 เม.ย. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งไซด์เวย์ โดยที่ตลาดยังคงไร้ปัจจัยใหม่ และยังรอติดตามตัวเลข GDP สหรัฐไตรมาส 1/66 ที่จะออกมาในช่วงปลายๆสัปดาห์นี้ ซึ่งจะมีผลต่อการพิจารณาขึ้นดอกเบี้ยของธนาคารกลางสหรัฐ (เฟด) ในการประชุมต้นเดือนพ.ค.ที่จะถึงนี้ ซึ่งเป็นปัจจัยที่ตลาดติดตาม ส่วนตลาดหุ้นอื่นในภูมิภาคเอเชียที่เปิดมาเช้านี้เคลื่อนไหวบวกและลบสลับกัน
ขณะที่ตลาดหุ้นไทยยังมีแรงหนุนเข้ามาบ้างจากการเก็งกำไรผลประกอบการบริษัทจดทะเบียนไตรมาส 1/66 ที่คาดว่างบฯจะออกมาดี โดยเฉพาะกลุ่มที่เกี่ยวข้องกับการบริโภคและการท่องเที่ยวที่ฟื้นตัวตามการเปิดเมือง ซึ่งจะช่วยหนุนดัชนีได้บ้าง ให้แนวต้าน 1,570 จุด แนวรับ 1,550 จุด